CELEX: 62014TN0692
Language: hu
Date: 2014-09-22 00:00:00
Title: T-692/14. sz. ügy: 2014. szeptember 22-én benyújtott kereset – Puma kontra OHIM – Sinda Poland (képzeletbeli állat ábrázolása)

17.11.2014   
            
            
               HU
            
            
               Az Európai Unió Hivatalos Lapja
            
            
               C 409/55
            
         2014. szeptember 22-én benyújtott kereset – Puma kontra OHIM – Sinda Poland (képzeletbeli állat ábrázolása)
   (T-692/14. sz. ügy)
   2014/C 409/76
   A keresetlevél nyelve: angol
   
      Felek
   
   
      Felperes: Puma SE (Herzogenaurach, Németország) (képviselő: P. González-Bueno Catalán de Ocón ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Sinda Poland Corporation Sp. z o. o. (Varsó, Lengyelország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a 2012. szeptember 14-i határozatot (R 2214/2013-5. sz. ügy) azon a jogalapon, hogy a közösségi védjegyrendelet 8. cikke (1) bekezdésének b) pontját tévesen alkalmazták, ami azon helytelen megállapításhoz vezetett, hogy az ütköző védjegyek vizuálisan és fogalmilag nem hasonlók;
            
         
               —
            
            
               a Belső Piaci Harmonizációs Hivatalt (védjegyek és formatervezési minták) (OHIM) és a nda Poland Corporation Sp. z o. o.-t kötelezze a Törvényszék és az OHIM előtt folyamatban lévő eljárás költségeinek a viselésére.
            
         
      Jogalapok és fontosabb érvek
   
   
      A közösségi védjegy bejelentője: a fellebbezési tanács előtti eljárásban részt vevő másik fél.
   
      Az érintett közösségi védjegy: egy képzeletbeli állat ábrázolását tartalmazó ábrás védjegy a 25. osztályba tartozó áruk vonatkozásában – 1 1 1 42  395. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a 3 69  075. és 4 80  105. sz. nemzetközi védjegy a 18., 25. és 28. osztályba tartozó áruk vonatkozásában, valamint az 5 93  987. sz. nemzetközi védjegy valamennyi osztályba tartozó áru és szolgáltatás vonatkozásában.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 rendelet 8. cikke (1) bekezdése b) pontjának megsértése.